
Guvernul Ciolacu prin 
Victor Ponta și 

Gabriela Firea (cu 
Pandele cu tot) este mai 
degrabă un guvern filo- 
turc decît filo-german. 

România trăieşte într-un simulacru democratic — 


Se vinde blocul 


observat de altfel şi în alte ţări — un stat hibrid în 
i Bancorex de pe Calea 


care preşedintele trebuie să fie ales şi acceptat 
pentru a răspunde criteriilor impuse de partenerul 
strategic. Ceea ce urmăreste U.E. este o formă de neo- 
colonialism supranaţional printr-un transfer de suveranitate 
a naţiunilor; însă adevărata Europă aparţine naţiunilor. U.E. 
nu este un stat, deci suveranitatea europeană nu există. 
Chiar şi Franţa, o ţară fondatoare, a respins în 2005 la 
referendum « O Europă suverană ». 


Astăzi, preşedintele Macron este purtătorul stindardului 
federalist, ceea ce a facut ca o majoritate a poporul francez, 
îngrozită de insecuritate, imigrație necontrolată şi 
neintegrată, droguri, cartiere comunitariste, » islamo- 
gauchism », antisemitism, pierderea modelului de viaţă 
specific francez, să se replieze în spatele partidului identitar 
de dreapta radicală « Rassemblement National » patronat de 
Marine Le Pen, care, astăzi dacă ar avea loc alegeri 
prezidenţiale, ar fi plebiscitată de poporul francez; iar pentru 
alegerile europene, conform sondajelor serioase şi constante, 
(nu ca în Romania...cine plăteşte, stă bine..) lista acestui 
partid, condusă de tânărul Bardella conduce cu 32%, față de 
15% lista macronistă ! si 12% lista socialistilor; Supremaţia 
statului de drept centralizată la Bruxelles trebuie să înceteze. 
Bruxelles-ul nu trebuie investit cu mai multă putere, ci 
dimpotrivă, cooperarea între state trebuie să crească. U.E. 
vrea să impună o federalizare, fără acceptul popoarelor, 
împotriva unei mari părţi a acestora, însă istoria se face de 
către popoare şi nu de « oameni gri » şi « khmeri verzi », 
ecologiştii de extremă stângă de la Bruxelles, inchizitorii 
Uniunii Europene, impostori politici, nealeşi, care investiţi 
cu puteri absolute, se cred demiurgi în faţa cărora popoarele 
şi naţiunile sunt obligate să se plieze! 

România are vocaţia si aspiraţia unei ţări europene, acest 
lucru trebuie subliniat. Însă a fi european presupune în 
primul rând a-ţi iubi ţara şi istoria ei, a le fi ataşat. O Europă 
echitabilă şi armonioasă nu poate fi decât un corolar al 
statelor suverane, fiecare îmbogăţind-o prin patrimoniul său 
istoric, cultural şi economic, fără ca U.E. să-şi «impună 
dictatul ideologiei şi să le confişte suveranitatea. Într-un 
discurs recent, presedintele Franţei vorbea despre o posibilă 
moarte a Europei. Un punct de vedere contestabil; probabil 
se referea la U.E. în forma actuală ! Naţiunile s-au edificat 
de-a lungul secolelor, nu au cum să moară, decât dacă 
iresponsabilitatea celor care conduc va declanşa un al III-lea 
război mondial pentru a împlini dorinta Americii, adică 
eliminarea Rusiei. Globaliştii de la Washington, departe de 
conflicte, au adus NATO la graniţa Rusiei, strategie care dacă 
nu ar fi avut loc, astăzi nu ar fi existat războiul din Ucraina, 
împingând Europa spre pericolul unei mari conflagrații. Insa 
nu se mai aminteşte faptul că SUA l-au convins pe Gorbaciov 
să desființeze Pactul de la Varsovia, lasand sa cadă Cortina 
de Fier- pentru că a crezut în promisiunea pe care americanii 
nu au respectat-o, aceea de a nu inainta cu NATO dincolo de 
linia stabilită, a Germaniei- acum fiind deja la porţile Rusiei. 


Atunci, cum pot fi calificate invaziile (« intervenţiile utile ») 
Americii pentru a schimba regimurile în lume? Toate acestea 
sunt trecute sub tăcere de Occident, deşi au fost realități 
tragice ale istoriei. Erau morţii utili...? Însă acele milioane de 
morţi au existat, oricât s-ar strădui Occidentul să-i prezinte 
pe americani « apărătorii democraţiilor în lume », iar pe ruşi 
« naziştii Europei », ei care au contribuit decisiv, sacrificând 
25 de milioane de vieţi pentru a scăpa Europa de Nazism. 
Astăzi acest rol este tendenţios diminuat. Avem memoria 
scurtă. Istoria ar trebui analizată imparţial, luând în 
consideraţie ansamblul cauzelor şi întreg mecanismul, altfel 

punctele de vedere riscă să fie părtinitoare, şi cu consecinţe 
grave, iar diplomaţia să devină ineficace. Ni se inoculează 
ideea că Rusia va ataca întrega Europă; pretext pentru a 
promova războiul, pentru o nouă împărţire a zonelor de 
influenţă în lume. Această situaţie a dus la apariţia a două 
blocuri, SUA-UE şi BRICS-ul care pot genera un dezastru 
universal. Nu era mai utilă, pentru întreg globul, pentru 
pacea în lume, Neutralitatea Ucrainei în locul a sute de mii 
de morţi, o ţară distrusă, o Europă în criză şi fracturată, 
spectrul unui război devastator, o ură rar întâlnită ? O 
rezolvare diplomatică, cum s-a încercat, a fost refuzată, 
pentru că planul era pregătit de mult şi concernul militar 
american se hrăneşte din războaie. Astăzi, a fi pacifist 
reprezintă stigmatul trădării, eşti considerat reacţionar, 
extremist, nazist, în solda lui Putin. Această tendinţă din ce 
în ce mai vizibilă în Europa poartă germenii unei cenzuri 
dictatoriale care creează o imensă fractură socială. 

Se spune din vechime că Ulise cel iute la minte ar fi 
comentat cu Ahile arta de a face războaie: « Privilegiul celor 
mari este că pot vedea dezastrul de la balconul palatului ». 
Se potriveste situaţiei actuale. U.E,, Washington-ul şi 
Moscova şi-au deschis larg ferestrele ce conduc spre 
balcoane. 


În forma actuală, U.E. instaurează o politică a globalismului, 
un «fantasm colectiv » promovat de elite intelectuale și 
politice. Această U.E. dezvoltă o falangă secretă a cărei 


emanaţie o regăsim în Comisia Europeană, adversar feroce al 


valorilor noastre comune. A nu accepta noile valori impuse, 
precum imigrația în masă, identitatea de gen, minoritățile, 
LGBT, multiculturalismul, incluziunea, escalada războiului, 
primordialitatea Curţii Europene de Justiţie, desemnează un 
antieuropean, un extremist. Teama de partidele identitare 
anti-sistem, de « patriotism » o determină pe președinta 

Comisiei Europene să propună un nou concept pe care ni-l 
prezintă ca pe un scut al democraţiei(!!), « unităţile anti- 
dezinformare »în spatele cărora se ascunde tendinţa de 
eliminare a tot ce nu reprezintă ideologia « Comisiei ». 


U.E. a trimis un semnal, festivalul Eurovision, prin 
intermediul căruia este anunţată tendinţa progresistă 
actuală.Valorile sociale, comportamentale, morale de ieri 
sunt considerate sechele depăşite, relicve ale trecutului, 
ridicole. Cotidianismul mizerabilist şi brutal care se 
răspândeşte într-un ritm galopant a devnit modelul de 
urmat. Nivelul de percepţie a lumii s-a îngustat, magia 


ireductibilă a artei a fost înlocuită de promiscuitatea reţelelor 


sociale. Ne îndreptăm rapid spre o societate fanatizată de 


ideologia neo-marxistă dirijată de militarismul doamnei 


Ursula Von Der Leyne. Am comite un delict de realitate dacă 


nu am sublinia acest aspect incontestabil care a început să 
stârnească îngrijorare și indignare printre naţiunile 
europene. Se observă cum sistemul imunitar cultural s-a 
prăbusit, morbiditatea a devenit o valoare, exprimarea 
satanistă, exhibitionismul, kich-ul au sacralizat urâtul. Non- 


binarul devine modelul normă. Asistăm în direct la o 


revoluţie identitară a unei părţi a noii generaţii, pe care U.E., 


se pare, că deja a impus-o. Ei au ca proiect destructurarea a 


tot ce reprezintă tradiţia și normalitatea, te simţi frumos prin 


urâţenia revendicată voluntar. În curând, canonul frumuseţii 


lui Botticelli va deveni discriminatoriu! Neo feministele vor 
arunca cu vinarom peste « Cele trei graţii »!. Obezitatea, 
dăunătoare sănătaţii, a cărei combatere până ieri era o 
prioritate, devine un model estetic. 


Eliminarea masculinului şi femininului este o etapă ce pare 
deja câştigată. Ne îndreptăm spre o ştergere a imaginarului 
tinerei generaţii căreia i se propune un mod de viaţă 

destructiv, o formă de decadenţă a lumii occidentale de 
astăzi, o lume în derivă care consideră natura demodată, iar 
moartea inexistenta În societatea progresistă propusă de 
U.E. au început deja să se propage ideile trans-umaniste, 
tinerii sunt îndoctrinaţi, wok-ismul e o religie fără 
Dumnezeu, tehnologia inteligenţei artificiale le va oferi o 
nouă formă de viaţă, umanoidă, hibridă. Printr-un transfer 
de constiinţă, sufletul nu mai există, vom deveni produsul 
unui design ingineresc, « nemuritorii de aluminiu » urmând 
să fim etichetaţi prin vaccinuri, pentru a fi supravegheați. 
Acesta este concuzia la care au ajuns unii analişti ai 
psihologiei umane. În laboratoarele globalismului, Wok- 
ismul, acest Cancel-Culture pregătit de eminenţele gri de la 
Bruxelles reprezintă o contra-civilizaţie având ca scop 
distrugerea patrimoniului universal, crearea unui « nou 
început » şi a « noului om ». U.E. a devenit o autocraţie, 
legile şi modul oficial de viaţă se impun prin ideologie şi 
ONG-uri, fără acceptul popoarelor. Eroarea pe care o comite 
U.E. este aceea de a-şi pierde identitatea europeană tinzând 
să se americanizeze, lucru devenit vizibil(ar fi util sa 
importam din SUA, aspectele lor remarcabile,nu 
toxicitatea!); se bazează pe superficialitatea generaţiei 
actuale vidată de experienţa culturală si social-istorică. 


Unde este »lesprit des Lumières » a lui Voltaire, Diderot, 
Montesquieu, Descartes, unde sunt Renaşterea italiană, 
Opera, Muzica clasică, unde este filozofia germană? Le-am 
trocat pe cancel-culture ! Pe «Untold »! Decadenţă contra 
Măreţie ! Noua democraţie « Von Der Leyne », copie la 


indigo a noii religii democrat americane, progresismul. 


Narco-traficanţii au gangrenat societatea occidentală — dacă 
înainte de 89 drogurile nu existau la noi, în « Romania 
educată » occidentalizată,.. ne-am conformat. Acest lucru a 


Yy 

Chiar dacă preşedintele 
Klaus lohannis pare 
preferatul românilor în 
materie de glume, 
premierul Ciolacu nu 
scapă nici el. [...] 

fost posibil datorită corupţiei, decăderii morale a societăţii si 
migraţiei masive şi ilegale, proiectate de globalişti în scopul 
eliminării şi înlocuirii caracterului şi modului european de 
viaţă. Islamizarea tacită a continentului european a creat 
riscul unui război al civilizaţiilor prin lipsa integrării 
migraţiei venite din alte zone ale lumii, care şi-a impus 
propriul mod de viaţă şi de religie pe teritoriul european; a 
se vedea in acest sens situaţia explozivă din Franţa. 


E necesar ca U.E. să fie reformată pe alte criterii. O Europă a 
naţiunilor, respectoasă a libertăţilor, drepturilor , tradiţiilor 
și identităţii popoarelor, nu o Europă a profitorilor 
globalismului care împinge continentul la un război 
devastator, ce are în plan o rescriere a istoriei şi o ştergere a 
trecutului popoarelor, şantajându-le cu fondurile şi 
împrumuturile financiare, pentru a se lepăda de identitatea 
lor ancestrală. Occidentul, în criză, nu avea nevoie de 
concurenţă ci de pieţe de desfacere, de materie primă, de 
mână de lucru ieftină, de colonii moderne, paradis pentru 
multinaţionalele lacome, care au scos profituri uluitoare cu 
investiţii minore. Toate aceste avantaje le-a obtinut prin 
formarea.. pas cu pas a unei clase politice care a trădat 
adevăratele interese naţionale, pentru prezervarea puterii și a 
intereselor personale, ceea ce se întâmplă şi astăzi sub forma 
unor comasări în alegeri. Cum a fost posibil ca singurele 
proiecte de ţară să se rezume la.. Flancul de Est şi Ucraina!? 
Unde au fost adevăratele probleme ale românilor? Educaţia, 
Sănătatea, Industria, Agricultura, Infrastructura rutiera, 
Cultura, Nivelul de trai, Pensiile persoanelor care au muncit 
o viaţă întreagă şi astăzi trăiesc în precaritate, uitându-se 
ruşinaţi şi resemnaţi la șmenarii cu pensii speciale şi 
doctorate furate, la Mândria de a fi român şi european ? 
Dar.. Poporul decide!...sau crede acest lucru... Avem 
conducătorii pe care îi merităm! Întrebarea este dacă i-am 

dorit, sau au fost impuşi.. De cine? ...De Consimţământul vinurile D 


nostru...bine înţeles. Suntem cel mai fidel popor! Cui?....Un ea 

mare mister. Comentariile 
România este ataşată Europei, depinde însă ce fel de Europă 

se doreşte. Este un subiect de gândire. Major. Pentru toate 

generaţiile. RN 


© Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informaţii de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

Între vechiul Sebastian Burduja mi s- (R.C.) 

totalitarism, cel „de a părut a fi candidatul Ce mai găsești pe 

fier”, adus de cel mai potrivit pentru Facebook, în afară de 


comunism (marxism) În funcţia de Primar povești cu căţei și pisici, 
General, până cândam de matrimoniale și de 
Europa de Est, inclusiv văzutîn presa centrală o felurite anunţuri de 


la noi, în România, de 


Rusia și de aici în 


afirmaţie a unui familie? [...] 
care am scăpat, [...] cunoscut om de presă. 

vasile spune: 


22 MAI 2024 LA 6:07 
Bravo! Excelentă analiză. 


4 RĂSPUNDE 


Postăkel Gudurău spune: 


22 MAI 2024 LA 6:24 


Degeaba striga furnica, calul plecase.Europa-i moartă-n coteț de multișor, de 
prin 2010.Era bolnavă de davosită sorosată diseminată peste tot. Politica e un 


rateu cât timp există lobby sau uși turnante, dar asta nu se vede atâta timp 
cât lucrurile merg relativ bine în iar lucrurile merg relativ bine când e 
sperietoarea la gard și trebuie să menții loialitatea oamenilor. Ceea ce s-a 
întâmplat vreo zece ani pe acolo, prin occident. Când stăpânul vrea șefia, 
atunci se schimbă lucrurile pentru că pentru stăpânii șefilor, tu ești șeptel. 
România are șefi proști și stăpâni la Bilderberg. Șefii i-au pus cătușele 
datoriilor. Datorii care vor fi vândute, în criză, altor stăpâni, precum spune Că 
schwab davositu. Unora mai răi whatever. Când te vând „ai tăi” „când armata 
e trădată be de mareșalii ei, înfrângerea n-are egal. Ca azi. 

4 RĂSPUNDE 


Dana Lecse spune: 


22 MAI 2024 LA 6:25 


Două greșeli inadmisibile, pentru un intelectual: kitsch e cuvânt nemţesc...nu 
englezesc. Woke ( wake up!) nu se confundă cu wokul chinezesc pentru gătit. 
Altminteri o scrisorică fără prea multe noutăţi, opinia părţii neoportuniste. În 
general, sunt de acord... 


$ RĂSPUNDE 


gheghea kaghebistul spune: 


22 MAI 2024 LA 6:34 


Nu au aparut comentacii sa-l numeasca pe autor ” putinist , prorus „antiUEsi 
antiamerican?"Dupa scUrSSula si ceilalti steagul UE nu ar mai fi albastru cu 
cercul de stele ci culorile” cucurbeului”! 


$ RĂSPUNDE 


Năvrăpăscu spune: 


22 MAI 2024 LA 6:41 


mA 

lata bre,abea ” în anul cinci ” al cincinalului doi, a a ajuns înţelesul, că rahatul 
deja e la gât..Pina atunci nu se simţea duhoarea!! Nimic nimic!!Nici vorba!! 

Și da,acum,taaare bine se vede, cum anglo-saxonii fraieresc varza 
bruxelleză..in toate intrările..Cărora nu le place „procesul”sunt porecliți 


putiniști..!! 


® RĂSPUNDE 


Broscarul spune: 

Corecta analiza si eu am luat masuri deja si-am facut un 23 August personal! 
Asta duapa ce-am vazut drapelul popnautilor pus pe parlamentul ue zilele 
trecute si pe madam BurSSula tinid un discurs de sprijin al „comunitatii” in 
viitor. Bine ca Ro nu a semnat (nu s-a putut comenta la articolul respectiv... 
de ce comentarii inchise ?) si in ceea ce ma priveste am bagat divort fata de 
ue pe motiv de „nepotrivire de caracter”! Pt mine personal e gata problema 
caci am faccut RoExit-ul ! Nu ma mai intereseaza de ue ! Adio si ramineti cu 
bine acolo la voi... 


4 RĂSPUNDE 


MYSEBI spune: 


22 MAI 2024 LA 7:12 


Avem exemple de demnitate. linga noi insa cei peste 20 000 000 cetateni 
europeni din Romania au ales sa stea cu capul plecat spre Brussel si 
Whashington , sa murmure cuvinte banale si prostesti si sa-si aleaga 
reprezentanti Lingai si Sclavi . 


„No comment... 


$ RĂSPUNDE 


cristi spune: 


22 MAI 2024 LA 7:17 


Inca unul care ne spune ca era bine daca stateam in sfera de influenta rusa, 
ca americanii sunt rai etc. 


® RĂSPUNDE 


Radu Popescu spune: 


22 MAI 2024 LA 7:18 


Idiot util care repeta pe nemestecate mesajul rusesc despre “avansul NATO” 
pe care americanii l-au impus. De parca a uitat cum la toţi în România le 
curgeau balele în anii 2000 să intre în NATO si se plângeau ca sunt 
discriminați și nerespectati etc. Asta e, tara de secaturi cum zicea un om 


politic într-un context similar. Raţiu dacă ar vedea ce fițuica a ajuns ziarul 
sau... 
4 RĂSPUNDE 


Marco Silva spune: 


22 MAI 2024 LA 7:28 


SLAVA BRICS si la gunoi cu G 7 


$ RĂSPUNDE 


omul simplu,de pe stradă spune: 


22 MAI 2024 LA 7:35 


Sunt o grămadă de oameni care fac abuz de semne de punctuație. Văd des 
astfel de mesaje în corporate și la oameni de comunicare când trimit e-mail- 
uri și comunicate de presă, la antreprenori, copywriteri care fac reclame, 
companii care-și anunţă produsele, politicieni, chiar și la oameni simpli care 
postează o fotografie în care râd la un căţel. Chiar nu știu de ce consideră că 
dacă prăvălesc o avalanșă de semne de punctuație în text sunt mai 
interesanțţi, atrag mai mulţi votanţi sau vând mai mult. 


® RĂSPUNDE 


Lasă un răspuns 


Adresa ta de email nu va fi publicată. 


Comentează 


Nume * 


Email * 


Precizare: 

Ziarul Cotidianul își propune să găzduiască informaţii și puncte de vedere 
diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 
articolelor sau să se exprime doar pe seama aspectelor importante din viaţa 
lor si a societăţii, folosind un limbaj îngrijit, într-un spaţiu de o dimensiune 
rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spațiului afectat, 
redacţia va modera comentariile, renunțînd la cele pe care le consideră 
nepotrivite. 

